Gintaras Berenis

Gintaras Berenis (1963 m. kovo 14 d. Šiauliuose – 2020 m. gruodžio 16 d.) – chirurgas, miręs nuo COVID-19.E.Šaulitis (2020).
Mirė koronavirusu užsikrėtęs žinomas chirurgas. www.lrytas.lt. Aktyviai dalyvavo Lietuvos medikų sąjūdžio veikloje, buvo įvairių gydytojų organizacijų narys.IN MEMORIAM. Gydytojui Gintarui Bereniui atminti. Mažeikių rajono savivaldybės puslapis. www.mazeikiai.lt Buvo taip pat ir Mažeikių rajono politinis bei visuomenės veikėjasA.Jašinskienė (2020). Mažeikiai gedi: per kelias dienas mirė du COVID-19 sirgę žymūs kraštiečiai. www.15min.lt, savivaldybės narys.

 Biografija 

1980 m. baigė Kauno 22-ąją vidurinę mokyklą, 1986 m. baigė Kauno medicinos institutą, įgijo gydytojo diplomą. 1987 m. baigė chirurgijos internatūrą Kauno III klinikinėje ligoninėje ir įgijo chirurgo kvalifikaciją.

1987 m. pagal paskyrimą atvyko į Mažeikių ligoninę, 1995–1997 m. Mažeikių ligoninės vyriausiojo gydytojo pavaduotojas poliklinikai. 2003 m. Mažeikių ligoninės vyriausiojo gydytojo pavaduotojas gydymui, 2003–2004 m. laikinai ėjo vyriausiojo gydytojo pareigas.

Studijų laikais aktyviai dalyvavo studentų profesinio komiteto veikloje, atvykęs į Mažeikius įsitraukė į komjaunimo veiklą, tapo ligoninės komjaunimo organizacijos vadovu. Prasidėjus Lietuvos Atgimimui buvo vienas iš Sąjūdžio įkūrėjų Mažeikiuose ir tarybos narys.

1990–1995 m. Mažeikių rajono tarybos deputatas, 2003–2004 m. Mažeikių rajono savivaldybės tarybos narys Lietuvos krikščionių demokratų partijos Mažeikių rajono skyriaus sąraše.

1999–2003 m. Mažeikių gydytojų sąjungos pirmininkas, Lietuvos gydytojų sąjungos tarybos narys. Lietuvos chirurgų draugijos, Lietuvos ultragarso draugijos, Lietuvos sveikatos apsaugos vadybos draugijos, Gydytojų vadovų sąjungos narys.

2004 m. kandidatavo į Lietuvos Respublikos Seimą, kandidatu išsikėlė pats.LR Seimo 2004 m rinkimų kandidato anketa vrk.lt kand_anketa_l_295779.htm ir biografija vrk.lt kand_biog_l_295779.htm 

Mirė 2020 m. gruodžio 16 d. nuo COVID-19 viruso. B.Šneideraitienė (2020). Covid-19 nusinešė ir mažeikiškio mediko gyvybę. www.budas.lt

 Šaltiniai 

Kategorija:Lietuvos gydytojai